โปรโมชั่น
ดึงดูดดีมานด์จากผู้เดินทางโดยอิงตามความต้องการทางธุรกิจของท่าน
โปรโมชั่นเป็นวิธีที่มีประสิทธิภาพในการสร้างความได้เปรียบเหนือคู่แข่งให้ธุรกิจของท่าน โดยเมื่อนำไปรวมอยู่ในกลยุทธ์การตั้งราคาของท่าน โปรโมชั่นจะมอบความยืดหยุ่นในการเสนอส่วนลดอิงตามความต้องการทางธุรกิจของท่าน
ไม่ว่าท่านจะวางแผนเชิงรุกเพื่อดึงดูดดีมานด์เฉพาะช่วง หรือค้นหากลวิธีเชิงรับมาเพิ่มยอดจองในระยะสั้น ๆ ก็ตาม บนแพลตฟอร์มของเราจะมีโปรโมชั่นหลากหลายซึ่งสอดคล้องกับกลยุทธ์โดยรวมด้านการตั้งราคาของท่าน โปรโมชั่นเหล่านี้ตั้งค่าได้ง่ายดาย สามารถเปิดใช้หรือปิดใช้ได้ทุกเมื่อ และเป็นวิธีที่ดีเยี่ยมในการดึงดูดรายได้เพิ่มขึ้น
ข้อมูลของเราเผยว่าผู้เดินทางทั่วโลก 62% จะใส่ใจเรื่องราคากันมากขึ้นเมื่อจองทริป และ 55% มีแนวโน้มมากกว่าที่จะค้นหาที่พักซึ่งเสนอโปรโมชั่น การค้นหาและเสนอโปรโมชั่นที่ใช่จะทำให้ท่านอยู่ในจุดที่ดีที่สุดในการดึงดูดดีมานด์นี้
เลือกโปรโมชั่นที่ใช่สำหรับท่าน
เรามีโปรโมชั่นประเภทต่าง ๆ ให้ท่านเลือกตั้งค่าโดยขึ้นอยู่กับว่าท่านต้องการบรรลุสิ่งใด
มุ่งเป้าไปยังฤดูกาลสำคัญ ๆ ด้านการเดินทางด้วยข้อเสนอแบบแคมเปญที่พร้อมใช้งาน
ข้อเสนอแบบแคมเปญเป็นโปรโมชั่นรายปีซึ่งจะเสนอให้ในช่วงที่กำหนดไว้ล่วงหน้า ท่านจึงจะมีช่วงเวลาต่าง ๆ ที่สม่ำเสมอในปฏิทินสำหรับรับประโยชน์จากดีมานด์ด้านการเดินทาง เราโปรโมตข้อเสนอแบบแคมเปญอย่างเต็มที่ในหลายช่องทางที่ใช้สื่อสารกับลูกค้า เช่น อีเมล และทั่วทั้งแพลตฟอร์มของเรา
ข้อเสนอ Early 2022 เป็นตัวอย่างหนึ่งของโปรโมชั่นประเภทนี้ ข้อเสนอนี้ครอบคลุมช่วง 3 เดือนแรกของปีหน้า และช่วยท่านคว้ารายได้ช่วงต้นปีโดยกระตุ้นให้ลูกค้าเริ่มออกเดินทางช่วงปีใหม่แบบจ่ายน้อยลง
เพิ่มยอดจองด้วยข้อเสนอพอร์ตโฟลิโอซึ่งปรับแต่งได้เต็มที่
ข้อเสนอพอร์ตโฟลิโอเป็นโปรโมชั่นที่ยืดหยุ่นที่สุดของเรา ซึ่งท่านสามารถตั้งเพื่อใช้รับมือโดยอิงตามความต้องการทางธุรกิจของท่าน ช่วงที่เปิดให้จอง ระยะเข้าพัก ตลอดจนรายละเอียดอื่น ๆ นั้นปรับได้ตามความต้องการของท่านและเพื่อให้ตรงตามเทรนด์ตลาด เราขอแนะนำให้ใช้งานข้อเสนอพอร์ตโฟลิโอเป็นเวลา 3-5 เดือน แต่ท่านก็สามารถเลือกได้ตามต้องการ
ลองดูข้อเสนอพอร์ตโฟลิโอที่เรามีให้:
- ข้อเสนอสำหรับผู้จองล่วงหน้า - กระตุ้นยอดจองจากผู้เดินทางที่วางแผนทริปล่วงหน้าเป็นเวลานาน
- ข้อเสนอนาทีสุดท้าย - ดึงดูดผู้ที่จองกระชั้นชิด
- ซีเคร็ตดีล - สมนาคุณสำหรับผู้สมัครรับจดหมายข่าวและลูกค้าที่มีแอคเคาท์ Booking.com โดยระบบจะแสดงป้ายสัญลักษณ์และส่วนลดบนหน้าข้อมูลที่พักของท่านให้ลูกค้ากลุ่มนี้เห็นเท่านั้น
- เบสิกดีล - ปรับแต่งข้อเสนอของท่านได้ตั้งแต่ต้น
ใช้ข้อเสนอแบบลดจัดเต็มเพื่อดึงดูดดีมานด์ที่พุ่งสูงขึ้น
ข้อเสนอแบบลดจัดเต็มเป็นโปรโมชั่นเชิงรับระยะสั้นที่ให้ส่วนลดสูง ๆ แก่ลูกค้า ดังนั้นจึงกระตุ้นดีมานด์ให้พุ่งสูงขึ้น เราโปรโมตข้อเสนอเหล่านี้ด้วยป้ายสัญลักษณ์ในผลการค้นหา และให้การสนับสนุนด้านการตลาดเพื่อช่วยให้ท่านมีโอกาสมากที่สุดที่ลูกค้าจะมองเห็น ข้อเสนอแบบลดจัดเต็มจะไม่ใช้ร่วมกับข้อเสนออื่น ๆ ด้านราคา เช่น ส่วนลด Genius
ข้อเสนอแบบลดจัดเต็มของเรามีดังนี้:
- ข้อเสนอ Black Friday - รับประโยชน์จากช่วงเวลาสำคัญเมื่อผู้เดินทางต่างมองหาส่วนลดบนแพลตฟอร์มของเรา เราออกแบบข้อเสนอ Black Friday เพื่อให้ที่พักของท่านโดดเด่นเข้าตาลูกค้าที่มีแนวโน้มจองด้วยการแสดงป้ายสัญลักษณ์บนหน้าข้อมูลที่พักของท่านและให้การสนับสนุนด้านการตลาดแก่ท่าน
- ข้อเสนอจำกัดเวลา - ใช้ได้ 48 ชั่วโมงในช่วงวันที่ท่านต้องการปรับอันดับที่พักให้ดีขึ้นในผลการค้นหา
- ข้อเสนอ Flash Deal - โปรโมชั่นที่มีทุก 2 สัปดาห์และช่วยให้ท่านมีโอกาสสูงที่ลูกค้าจะเห็นที่พักบนช่องทางการตลาดต่าง ๆ ของเราเป็นเวลา 36 ชั่วโมง
รับประโยชน์จากกลุ่มผู้เดินทางที่แตกต่างกันด้วยราคาเฉพาะกลุ่มลูกค้า
ราคาเฉพาะกลุ่มลูกค้าช่วยให้ท่านรับประโยชน์จากกลุ่มตลาดบางกลุ่ม เช่น ผู้จองผ่านมือถือ หรือผู้เดินทางจากประเทศใดประเทศหนึ่ง
ผลสำรวจของเราเผยว่าที่พักคู่ค้าซึ่งเสนอราคาเฉพาะกลุ่มลูกค้านั้นได้รับยอดจองเพิ่มขึ้นโดยเฉลี่ยสูงสุด 28% จากลูกค้ากลุ่มเป้าหมายของที่พักนั้น ๆ ขณะนี้เรามีราคาเฉพาะกลุ่มลูกค้าให้ 3 ประเภท ได้แก่ ราคาสำหรับมือถือ ราคาเฉพาะประเทศ และราคาสำหรับรัฐในสหรัฐอเมริกา
เข้าร่วม เริ่มใช้งาน และวัดผลได้ง่าย
- ไปที่แท็บ "โปรโมชั่น" ในเอกซ์ทราเน็ตเพื่อดูว่าขณะนี้มีแคมเปญและข้อเสนอใดบ้างสำหรับท่าน
- เข้าร่วมแคมเปญที่มีอยู่หรือเริ่มใช้ข้อเสนอ โดยท่านสามารถปรับแต่งรายละเอียดต่าง ๆ เช่น เกณฑ์การใช้งาน นโยบาย และประเภทห้องพักหรือยูนิต